Shayx Xovandi Tohur majmuasi
Shayx Xovandi Tohur majmuasi – Toshkentdagi meʼmoriy yodgorlik (XV—XIX asrlar). Shayx Xovandi Tohur maqbarasi (XIX asrda koʻhna poydevori ustiga qayta qurilgan), ziyoratxona va goʻrxonadan iborat. Bezaksiz, ichki devorlari chuqur ravoqli, darchalariga koshinkor panjaralar oʻrnatilgan. Xonalar gumbazlar bilan yopilgan, goʻrxonaning qoʻshqavatli gumbazi 12 qirrali asosga oʻrnatilgan. Keyinroq atrofiga chillaxona, Yunusxon maqbarasi (XV asr) qurilgan. Uch masjid binosi, minora, Eshonquli dodxoh madrasasi saqlanmagan. Majmua Oʻzbekistonning Toshkent shahrining eng muhim meʼmoriy yodgorliklaridan biri hisoblanadi. U zamonaviy Toshkent shahrining markazida, Alisher Navoiy, Shayxontohur va Abdulla Qodira koʻchalari kesishgan chorrahada joylashgan.